**Orion**

*Marin Mihalache*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Încrustam în stâncă un cuvânt

Şi valurile îl ştergeau cu degete umede.

Auzeam doar pulsul cerului şi inima

Înspăimântându-se şi bătând

Ca un clopot de mânăstire în depărtare.

Pretutindeni în noi cei fără de cale

Iluzia de a înfrunta fatalitatea,

Nobil privilegiu al singurătăţii

Un cal de umbră priponit în zarişti

Celeste la ţăruşul dintre hotarele

Spre care n-am călătorit decât în vis.

De acolo, din înălţimi, Orion însingurat

A vegheat totdeauna ca un far aprins

Care îşi caută în noapte corăbierii.

Copyright © 2017 Marin Mihalache